# Työohje: Palliatiivisen hoidon toimenpidekoodien käyttö Itä-Suomen yhteistyöalueella (YTA)

Vastuualue: Terveys- ja sairaanhoitopalvelut  
Erikoisala/Palvelualue/Yksikkö: Palliatiivinen keskus  
Hyväksyjä: yl Leena Surakka  
Laatijat: yl Leena Surakka, yl Kristiina Tyynelä-Korhonen, sh Gerli Plink, sh Riikka Nuutinen, sh Minna Peake  
Hyväksytty: 17.04.2023  
Voimassa: Toistaiseksi

## Kuvaus:

Palliatiivisen hoidon ja saattohoidon kansallinen laatusuositus (THL Ohjaus 4/2022) on tarkoitettu laadun seurannan perusteeksi kaikille sosiaali- ja terveydenhuollon järjestäjille ja yksiköille, joissa hoidetaan elämän loppuvaiheessa olevia ihmisiä. Tämä ohje koskee palliatiivisen hoidon toimenpidekoodien käyttöä yhtenäisesti Itä-Suomen yhteistyöalueella (YTA) Terveyden ja hyvinvoinnin laitoksen (THL) ohjeistuksen mukaisesti.

|  |  |  |  |
| --- | --- | --- | --- |
| Koodi | Toimenpiteen nimi | THL:n sanallinen selitys | Käyttö |
| WPA10 | Ennakoiva palliatiivisen hoidon hoitosuunnitelma | Elämän loppuvaiheen ennakoiva hoitosuunnitelma (ACP), joka tehdään potilaan sairauden varhemmassa vaiheessa tulevia hoitotarpeita varten. Suunnitelmaa varten tehdään laaja kokonaisvaltainen selvitys potilaan palliatiivisen hoidon tarpeesta ja toiveista. Selvityksessä käydään läpi mm. nykyisen hoitolinjan sisältö ja potilaan ymmärrys hoitolinjasta, oireiden hoito sekä kartoitetaan potilaan psykososiaalisen ja eksistentiaalisen tuen tarve, myös läheisten osalta ja suunnitellaan, miten ja missä elämän loppuvaiheen hoito tullaan toteuttamaan. | * Tehdään siinä yksikössä missä ennakoiva hoitosuunnitelma laaditaan, myös uusintakäynnillä, jos merkittävä päivitys   tai   * Palliatiivisen konsultaatiokäynnin yhteydessä * Voidaan käyttää jo ennen DG Z51.5 asettamista varhaisella palliatiivisella käynnillä * **Toimenpiteen vastuu ja kirjaus:** lääkäri |
| WPA15 | Palliatiivinen hoitoneuvottelu potilaan ja läheisten kanssa | Hoitoneuvottelu potilaan ja läheisten kanssa palliatiivisen hoidon toteuttamisesta. Jos potilaalla ei ole läheisiä, jotka voivat hoitoneuvotteluun osallistua, voidaan tämä toteuttaa potilaan ja ammattilaisten kesken. Tämä toimenpidekoodi soveltuu käytettäväksi potilaan palliatiivisen osastohoitojakson tai palliatiivisen kotisairaalajakson alkaessa. | * Osastohoidossa/palliatiivisella poliklinikalla/kotisairaalan ensikäynnillä * **Toimenpiteen vastuu ja kirjaus:** lääkäri/sairaanhoitaja/muu terveydenhuollon ammattilainen |
| WPA11 | Palliatiivisen hoitotyön suunnitelman laatiminen | Kokonaisvaltaisen, yksilöllisen palliatiivisen hoitotyön suunnitelman laatiminen. Hoitotyön suunnitelmaan kirjataan hoitotyön tarpeet, tavoitteet, auttamiskeinot ja arviointi. Suunnitelma tehdään hoitotyötä varten silloin, kun potilaan palliatiivinen hoitojakso kotisairaalassa tai osastolla alkaa. | * Palliatiivisen poliklinikan-, palliatiivisen konsultaatiotiimin-, kotisairaalan- tai osaston sairaanhoitajan tekemän laaja-alaisen palliatiivisen hoitotyön suunnitelman yhteydessä. * **Toimenpiteen vastuu ja kirjaus:** sairaanhoitaja |
| WPA14 | Moniammatillinen palliatiivisen hoidon suunnittelukokous | Ammattilaisten välinen palliatiivisen hoidon suunnittelukokous, jossa hoitosuunnitelmaa tarkastellaan moniammatillisesti. Potilas ei ole kokouksessa läsnä. | * Moniammatillinen palliatiivisen hoidon asiantuntijoiden kokous (MDT-meeting) * **Toimenpiteen vastuu ja kirjaus:** hoitoneuvottelun vastuuhenkilö (yksi tmp.koodin kirjaus/kokous) |
| WPA16 | Laaja-alainen vaativa palliatiivinen oirearvio/hoito | Potilaan moninaisten oireiden laaja-alainen arvio, useiden vaikeiden oireiden hoitosuunnitelman laatiminen ja hoitojen käynnistäminen. | * Vaativat oirehoidon kokonaisuudet kotisairaalassa ja osastoilla * Erityisen haastavat oirekokonaisuudet palliatiivisella poliklinikalla * **Toimenpiteen vastuu ja kirjaus:** lääkäri |
| WPA20 | Pahanlaatuisen suolitukoksen palliatiivinen hoito | Pahanlaatuisen suolitukoksen palliatiivinen hoito, joka sisältää lääkehoidon aloituksen. | * Malignin suolitukoksen konservatiivinen hoito kaikissa yksiköissä * **Toimenpiteen vastuu ja kirjaus:** lääkäri |
| WPA45 | Jatkuva lääkeinfuusio palliatiivisessa hoidossa | Jatkuvan lääkeinfuusion suunnitteleminen ja aloitus palliatiivisessa hoidossa. Käytetään vain lääkeinfuusiota aloitettaessa, ei lääkemuutoksia tehtäessä. | * PCA-lääkeannostelijan tai muun infuusiohoidon aloitus palliatiivisessa hoidossa * **Toimenpiteen vastuu ja kirjaus:** lääkäri |
| WPA40 | Yksilökeskeinen psykososiaalinen selvitys palliatiivisessa hoidossa | Psykososiaaliseen tukeen erikoistuneen ammattilaisen toteuttama interventio. | * Psykososiaalisen tuen ammattilaisen ja potilaan tapaaminen * **Toimenpiteen vastuu ja kirjaus:** psykososiaalisen tuen ammattilainen esim. perheterapeutti, psykoterapeutti, psykologi, psykiatri, sosiaalityöntekijä |
| WPA42 | Perhekeskeinen psykososiaalinen selvitys palliatiivisessa hoidossa | Psykososiaalisen tuen ammattilaisten toteuttama perhekeskeinen interventio. | * Psykososiaalisen tuen ammattilaisen ja perheen tapaaminen * **Toimenpiteen vastuu ja kirjaus:** psykososiaalisen tuen ammattilainen esim. perheterapeutti, psykoterapeutti, psykologi, psykiatri, sosiaalityöntekijä |
| WPA41 | Psykososiaalinen keskustelutuki palliatiivisessa hoidossa | Palliatiiviseen hoitoon erikoistuneen ammattihenkilön antama suunnitelman mukainen keskustelutuki. | * Palliatiiviseen hoitoon erikoistuneen ammattihenkilön (ei psykososiaaliseen tuen ammattihenkilö) keskustelutuki * Käyttö kaikissa yksiköissä * **Toimenpiteen vastuu ja kirjaus:** lääkäri/sairaanhoitaja/lähihoitaja |
| WPA13 | Palliatiivinen konsultaatio | Sairaalan palliatiivisen konsultaatiotiimin lääkärin ja/tai sairaanhoitajan tekemä konsultaatiokäynti toiselle osastolle tai muulle hoitavalle taholle sisältäen arvion potilaan tilanteesta ja ehdotuksen palliatiivisesta hoidosta hoitovastuun kuitenkin säilyessä hoitavassa yksikössä | * Palliatiivisen konsultaatiotiimin käynti * **Toimenpiteen vastuu ja kirjaus:** lääkäri/sairaanhoitaja |
| WPA43 | Lääkärin kotikäynti palliatiivisen hoidon toteuttamiseksi | Kotisairaalan lääkärin tekemä kotikäynti potilaan palliatiivisen hoidon toteuttamiseksi (erotuksena esim. kotikäynnistä infektion hoidosta). Tätä koodia voidaan käyttää myös hoivapalveluihin tehtyjen palliatiivisen hoidon kotikäyntien yhteydessä, jos hoitovastuu palliatiivisesta hoidosta on kotisairaalalla, erotuksena konsultaatiokäynnille. | * Kotisairaalan (tai palliatiivisen poliklinikan) lääkärin käynti kotona tai hoivayksikössä palliatiivisen potilaan luona (palliatiivinen hoitolinja DG Z51.5) * **Toimenpiteen vastuu ja kirjaus:** lääkäri |
| WPA44 | Sairaanhoitajan kotikäynti palliatiivisen hoidon toteuttamiseksi | Kotisairaalan sairaanhoitajan tekemä kotikäynti potilaan palliatiivisen hoidon toteuttamiseksi (erotuksena esim. kotikäynnistä infektion hoitamiseksi) sisältäen potilaan oireiden arvioinnin ja jatkohoitoon ohjauksen (erotuksena esim. ainoastaan PCA:n uuden lääkekasetin toimituksesta). Tätä koodia voidaan käyttää myös hoivapalveluyksiköihin tehtyjen palliatiivisen hoidon kotikäyntien yhteydessä, jos hoitovastuu palliatiivisesta hoidosta on kotisairaalalla | * Kotisairaalan (tai palliatiivisen poliklinikan) sairaanhoitajan käynti palliatiivisen potilaan luona kotona tai hoivayksikössä (palliatiivinen hoitolinja DG Z51.5) * **Toimenpiteen vastuu ja kirjaus:** sairaanhoitaja |
| WPB10 | Saattohoitopäätöksen tekeminen | Saattohoitopäätöksen tekeminen. | * Saattohoitopäätöksen (Z51.5 saattohoito) tekeminen kaikissa yksiköissä * **Toimenpiteen vastuu ja kirjaus:** lääkäri |
| WPB11 | Palliatiivinen sedaatio | Palliatiivisen sedaation suunnitteleminen ja aloitus palliatiivisessa hoidossa. Tämä tulee erottaa toimenpidesedaatiosta, joka voidaan tehdä palliatiivisille potilaille esim. rytminsiirron yhteydessä. | * Palliatiivinen sedaatio osastoilla tai kotisairaalassa * **Toimenpiteen vastuu ja kirjaus:** lääkäri |
| WPA12 | Tapaaminen läheisten tukemiseksi potilaan kuoleman jälkeen | Tapaaminen potilaan kuoleman jälkeen läheisten tukemiseksi. Keskustelu voidaan toteuttaa myös puhelimitse tai etäyhteyksin, jos olosuhteet edellyttävät ja sisältö vastaa tapaamisessa käytävää keskustelua | * Terveydenhuollon ammattilaisen antama tuki potilaan kuoltua: läheisten tapaaminen (myös etäyhteyksin) * **Toimenpiteen vastuu ja kirjaus:** lääkäri/sairaanhoitaja/lähihoitaja/ |